### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

[adresse] har en række strategisk vigtige knudepunkter, som indeholder idræts- og fritidsfaciliter, der dækker hele byen og rækker langt ud over nærmiljøet og udover idrætten og fritidslivet som sådan. I Kulturhus Bunkeren foregår der allerede spændende aktiviteter med kunst, beskæftigelsesindsats og aktiviteter for psykisk udsatte borgere.

I [adresse] har vi brug for mødesteder og knudepunkter, som Kulturhus Bunkeren danner ramme om. Der er behov for sådanne mødesteder for at styrke idræt, foreningsliv, kunst og kultur ikke mindst i forbindelse med byudviklingen i den bydel. Imidlertid er bygningens store udfordring de omkostninger på el, vand, varme ventilation. Det er afgørende, at der investeres i bygningens bæredygtighed, både i forhold til CO2 og udgifterne til vand, varme, el til lejemålene i bygningen.

Radikale Venstre ønsker at få belyst, hvordan [adresse] kan være med til at understøtte initiativet med Kulturhus Bunkeren, herunder i forhold til reduktion af CO2 og energiforbruget..